Projekts

**LATVIJAS REPUBLIKAS MINISTRU KABINETS**

2018.gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 19. augusta**

**noteikumos Nr. 500 „Vispārīgie būvnoteikumi”**

Izdoti saskaņā ar

Būvniecības likuma

5. panta pirmās daļas 1. punktu

Izdarīt Ministru kabineta 2014.gada 19.augusta noteikumos Nr.500 „Vispārīgie būvnoteikumi” (Latvijas Vēstnesis*,* 2014, 191. nr.; 2015, 254. nr.; 2017, 254. nr.)šādus grozījumus:

1. Aizstāt noteikumu tekstā vārdus “pasūtītājs” (attiecīgā locījumā) un “būvniecības ierosinātājs (pasūtītājs)” (attiecīgā locījumā) ar vārdiem “būvniecības ierosinātājs” (attiecīgā locījumā), izņemot 49. un 63. punktā.

2. Aizstāt noteikumu tekstā vārdus “Valsts kultūras pieminekļu aizsardzības inspekcija” (attiecīgā locījumā) ar vārdiem “Nacionālā kultūras mantojuma pārvalde” (attiecīgā locījumā).

3. Papildināt noteikumus ar 3.1 punktu šādā redakcijā:

“3.1 Ja būvniecības ierosinātājs ir ārzemnieks vai ārvalstu komersants, būvniecības dokumentos norāda šādu informāciju:

3.11. ārzemnieks, par kuru nav iekļautas ziņas Latvijas Republikas Iedzīvotāju reģistrā, norāda viņa dzimšanas datumu un papildus norāda tā dzimšanas vietu, valstisko piederību un tās veidu;

31.2. ārvalstu komersants, kas nav reģistrēts Latvijas Republikas Uzņēmumu reģistra vestajos reģistros, norāda juridiskās personas dibināšanas datumu un papildus juridiskās personas juridisko adresi.”.

4. Svītrot 11. punktā skaitli un vārdu “(2. pielikums)” un papildināt punktu ar jaunu teikumu šādā redakcijā: “Izziņā par būves neesību būvvalde norāda ziņas par objektu (būves kadastra apzīmējums, būves īpašnieks, būves lietošanas veids un būves raksturlielumi) un zemesgabalu (zemes vienības kadastra apzīmējums, zemes vienības adrese, zemesgabala īpašnieks).

5. Papildināt noteikumus ar 17.1 punktu šādā redakcijā:

“17.1 Inženiertīklu īpašnieki vai valdītāji būvniecības ieceres dokumentācijā iestrādātās tehniskās prasības izvērtē saprātīgā termiņā, bet ne vēlāk kā 30 dienu laikā pēc būvniecības ieceres dokumentācijas saņemšanas.”.

6. Papildināt 29. punkta otrajā teikumā aiz vārda “dokumentus” ar vārdiem “kā arī būvprojektu”.

7. Papildināt noteikumus ar 36.1.1 apakšpunktu šādā redakcijā:

“36.1.1 pārliecināties, ka būvprojektā ir iekļautas un izstrādātas visas nepieciešamās daļas atbilstoši projektēšanas uzdevumam un būvatļaujā ietvertiem nosacījumiem;”.

8. Izteikt 38.2. apakšpunktu šādā redakcijā:

“38.2. veikt nepieciešamos aprēķinus un izstrādāt attiecīgās būvprojekta daļas, nodrošinot to atbilstību būvniecības iecerei, būvniecības ierosinātāja uzdevumam, būvatļaujas nosacījumiem, kā arī pārliecināties, ka būvprojekta daļas risinājumi atbilst Latvijas būvnormatīvu un citu normatīvo aktu prasībām, un, ja būvprojektu izstrādā, piemērojot Eiropas Savienības dalībvalstu nacionālo standartu un būvnormatīvu tehniskās prasības, Eiropas Savienības dalībvalstu nacionālo standartu un būvnormatīvu tehniskajām, kā arī tehnisko vai īpašo noteikumu prasībām;”

9. Papildināt noteikumus ar 38.5. apakšpunktu šādā redakcijā:

“38.5. pārbaudīt katru izstrādāto būvprojekta rasējuma lapu, ja atsevišķas būvprojekta daļas rasējumu tehniskajam izstrādātājam nav attiecīgā sertifikāta.”.

10. Svītrot 83.2. apakšpunktu.

11. Svītrot 84. punktā vārdus “autoruzraudzības žurnāls (ja tiek veikta autoruzraudzība), kā arī”.

12. Svītrot 96. punktu.

13. Papildināt noteikumus ar 100.1.1 apakšpunktu šādā redakcijā:

“100.1.1 nepieļaut patvaļīgu būvniecību, kā arī objekta patvaļīgu ekspluatāciju;”.

14. Svītrot 100.3. apakšpunktu.

15. Izteikt 100.8. apakšpunktu šādā redakcijā:

“100.8. kontrolēt būvdarbu žurnālā ierakstīto norādījumu izpildi, attiecīgi to fiksējot žurnālā;”.

16. Papildināt noteikumu IX. nodaļu ar 101.1 punktu šādā redakcijā:

“101.1 Pirms objekta nodošanas ekspluatācijā būvdarbu žurnālu kopā ar būvdarbu izpildes dokumentāciju nodod būvniecības ierosinātājam glabāšanai, izņemot, ja nepieciešamā informācija un dati ir pieejami būvniecības informācijas sistēmā.”.

17. Svītrot 111. un 112. punktu.

18. Aizstāt 113.1. apakšpunktā vārdu “autoruzraudzības” ar vārdu “būvdarbu”.

19. Izteikt 113.4. apakšpunktu šādā redakcijā:

“113.4. atbilstoši kompetencei kontrolēt būvdarbu žurnālā ierakstīto norādījumu izpildi”.

20. Svītrot 121. punktā vārdus “parakstīs saistību rakstu un”.

21. Svītrot 124. punktu.

22. Papildināt noteikumus ar 125.2.1 apakšpunktu šādā redakcijā:

“125.2.1 nepieļaut atkāpes no būvniecības ieceres dokumentācijas;”.

23. Svītrot 125.14. apakšpunktā vārdus “un autoruzraudzības žurnālā”.

24. Izteikt 134. punktu šādā redakcijā:

“134. Par katru pārbaudi būvinspektors sagatavo atzinumu, kurā norāda būves pārbaudes pamatojumu, konstatētos pārkāpumus un dod norādījumus pārkāpumu novēršanai un to izpildes termiņus.”

25. Svītrot 144. punktā trešo teikumu.

26. Aizstāt 155. punktā skaitli un vārdus “17. panta 2.2 daļai” ar skaitli un vārdiem “17. panta 2.1 daļai”.

27. Aizstāt 158.1. apakšpunktā skaitli un vārdus “9. panta otrajā daļā” ar skaitli un vārdu “9. pantā”.

28. Svītrot 159.1. apakšpunktā otro teikumu.

29. Svītrot 159.2. apakšpunktā otro teikumu.

30. Aizstāt 163.punktā vārdus “pašvaldības dome” ar vārdu “pašvaldība”.

31. Svītrot 164.punktā otro teikumu.

32. Papildināt noteikumus ar 175. un 176.punktu šādā redakcijā:

“175. Ja, izpildot būvdarbu uzsākšanas nosacījumus, tika reģistrēts autoruzraudzības žurnāls, autoruzraugs līdz attiecīgā būvniecības procesa  pabeigšanai turpina veikt ierakstus autoruzraudzības žurnālā (6. pielikums). Šajā gadījumā būvdarbu vadītājs un būvuzraugs veic autoruzraudzības žurnālā atzīmes par autoruzrauga norādījumu izpildi. Ierosinot būves pieņemšanu ekspluatācijā, autoruzraudzības žurnāls ir iesniedzams būvvaldē vai institūcijā, kura pilda būvvaldes funkcijas.

176. Ja būvdarbu žurnālā ieraksti tiks veikti rakstveidā ārpus būvniecības informācijas sistēmas un noslēgts autoruzraudzības līgums, būvvaldē vai institūcijā, kura pilda būvvaldes funkcijas, reģistrē autoruzraudzības žurnālu. Šajā gadījumā autoruzraugs savus ierakstus veic autoruzraudzības žurnālā, un būvdarbu vadītājs un būvuzraugs veic autoruzraudzības žurnālā atzīmes par autoruzrauga norādījumu izpildi. Ierosinot būves pieņemšanu ekspluatācijā, autoruzraudzības žurnāls ir iesniedzams būvvaldē vai institūcijā, kura pilda būvvaldes funkcijas.”.

33. Svītrot 2., 7., 8. un 9. pielikumu.”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis